
Risiko
All klatring innebærer en risiko. For å minimere denne risikoen plikter alle besøkende å følge klatreanleggets sikkerhetsregler. Alle må skrive under på at de har lest og forstått ansvarserklæringen før de kan klatre hos oss. For personer under 18 år må foresatte skrive under.

All klatring og opphold i klatreanlegget foregår på eget ansvar. Verken BOIF Klatreklubb eller Bardufoss Storhall kan holdes ansvarlig for tap eller skader som oppstår i forbindelse med vanlig klatring. BOIF Klatreklubb og Bardufoss Storhall er sammen ansvarlig for å holde anlegget i forsvarlig stand.

Opphold i klatrehallen
Barn under fylte 13 år som oppholder seg i klatrehallen skal være under tilsyn av ansvarlig voksen over 18 år. Den voksne er ansvarlig for at medfølgende barn informeres om og overholder reglene. 
Personer fra 13 til og med 17 år kan oppholde seg i klatrehallen uten tilsyn når foresatte har signert 
ansvarserklæring. Ved deltagelse på organisert aktivitet må deltagere forholde seg til ansvarlig instruktør. Sikring skal foregå med UIAA- og CE-godkjent utstyr.

Oppdager du feil og/eller mangler på anlegget som fører til økt risiko, eller ser at andres adferd kan føre til risiko for ulykker har du plikt til å varsle leder Klatreklubb – 46 91 00 02 eller leder Bardufoss Storhall 93 24 07 24. Skriv inn feil/mangler i henhold til vedlagt feil-/avviksmeldings skjema (vedlegg 3 i Log-bok klatrehallen) Unngå å stikke fingrene i boltehengere og annet stål.

Se opp og vær oppmerksom på at det kan falle ned gjenstander (klatregrep, karabiner). Tenk over hvor du står og hvor du velger å oppholde deg når du ikke klatrer. Man skal ikke være påvirket av rusmidler når man er i klatresenteret.

Tauklatring
Alle som klatrer i senteret skal ha lest klatrevettplakaten (henger på døra til klatrerommet eller på veggen inne i hallen) og følge klatrevettreglene. Sikring krever Topptaukort eller Brattkort til henholdsvis topptauklatring og ledklatring. Ved ledklatring skal alle bolter klippes. Ved stor vektforskjell på klatrer/sikrer må risikoreduserende tiltak vurderes. Aldri klipp inn to tau i samme karabin.

Person over 18 år med Brattkort eller Topptaukort kan veilede en person uten sikringskort forutsatt at veilederen alltid holder i den passive tauenden, står på bakken og har sin fulle oppmerksomhet på sikreren. All aktivitet utenfor standard NKF-metode for topptau og ledklatring skal avklares med instruktør før oppstart.

Signering
· Jeg er innforstått med at klatring og aktivitet i Bardufoss Storhall klatreanlegg innebærer risiko, og at all aktivitet og opphold i hallen skjer på eget ansvar.
· Jeg er pliktig å følge sikkerhetsreglene og instrukser gitt av personalet. Ved brudd på disse har personalet rett til å frata sikringskort eller bortvise personer etter eget skjønn.
· Jeg er pliktig å varsle instruktører dersom jeg opplever feil eller mangler på anlegget, eller ser at andres atferd kan føre til risiko. 
· All form for instruksjon og organisert aktivitet skal avtales med Bardufoss Storhall i forkant av besøket.
· Verken Bardufoss Storhall, BOIF Klatreklubb eller instruktører kan holdes erstatningsansvarlig for skader som måtte oppstå under klatring i hallen. 
· Jeg er innforstått med at sikkerhetsregler og ansvarserklæring kan endres uten varsel. 

Eventuelle endringer vil kunngjøres ved oppslag i hallen og/eller på TV-skjerm i foajeen.

